प्रवासमा रहेर पनि आफ्नो भाषा-साहित्य एवं कला-संस्कृतीको संरक्षण, सम्बर्द्वन तथा विस्तारका साथै पर्यटन बर्ष२०११ को अभियानलाई टेवा पुर्‍याउन सो कार्यक्रमको आयोजना तय गरिएको एनआरएनए कतारका अध्यक्ष नरेन्द्र भाटले बताए। ‘आफ्नो कलासंस्कृति प्रति देश-विदेशका हरेक नेपालीहरूको उत्तिकै उत्तरदायित्व छ’ अध्यक्ष भाटले भने- ‘बर्ष२०११ लाई सरकारले पर्यटन बर्षको रुपमा घोषणा गरेकोले पनि हाम्रा लागि थप जिम्मेवारी आएको महसुस गरी यो आयोजनामा जुटेका हौं।’
